

**ΕΛΛΗΝΙΚΗ ΔΗΜΟΚΡΑΤΙΑ**

**ΙΑΤΡΙΚΟΣ ΣΥΛΛΟΓΟΣ ΠΥΡΓΟΥ-ΟΛΥΜΠΙΑΣ** Πύργος 09-01-2015

**ΓΡΗΓΟΡΙΟΥ Ε΄1 - ΠΥΡΓΟΣ 27100** Α.Π.: 20

**ΤΗΛ: 2621 0 22311 -ΦΑΞ: 2621 0 20044**

**E- mail: ispo@otenet.gr**

**Site: www.ispyrgou.gr**

Προς: τα μέλη του

Ιατρικού Συλλόγου Πύργου-Ολυμπίας

**ΠΡΟΣΚΛΗΣΗ**

**ΚΟΠΗΣ ΠΡΩΤΟΧΡΟΝΙΑΤΙΚΗ ΠΙΤΑΣ**

Αγαπητοί συνάδελφοι, το Διοικητικό Συμβούλιο του Ιατρικού Συλλόγου Πύργου-Ολυμπίας σας εύχεται ολόψυχα Ευτυχισμένο και Ειρηνικό το 2015 με Υγεία και Δημιουργία για εσάς και τις οικογένειές σας.

Το Δ.Σ. μετά από σχετική απόφασή του την 08-01-2015, σας προσκαλεί  **στην κοπή της Πρωτοχρονιάτικης Πίτας, την Τετάρτη 14-01-2015 και ώρα 20.00 μ.μ.,** στα γραφεία του Ιατρικού Συλλόγου, επί της οδού Γρηγορίου Ε΄ 1 στον Πύργο (έναντι Δικαστικού Μεγάρου).

Την κοπή της πίτας, θα ευλογήσει ο Σεβασμιώτατος Μητροπολίτης Ηλείας και Ωλένης κ.κ. Γερμανός.

Θα υπάρχει επίσης ένας μικρός μπουφές με γλυκύσματα, αναψυκτικά και ποτά.

Κατά τη διάρκεια της βραδιάς θα τιμηθούν για την επιστημονική και κοινωνική προσφορά τους στην περιοχή μας τα συνταξιοδοτηθέντα μέλη του Συλλόγου μας κ.κ. Γαλανοπούλου Ευγενία, Ακτινολόγος-Ραδιολόγος,

Παπαδοπούλου Ευγενία – Παιδίατρος, Σιδηροκαστρίτης Αντώνιος, Ακτινολόγος-Ραδιολόγος, Σιδηρόπουλος Νικόλαος- Μ/Γυναικολόγος, Χάρδας Νικόλαος – Ωτορινολαρυγγολόγος και θα αποδοθεί τιμητική πλακέτα σε συγγενείς των αποβιωσάντων μελών του Συλλόγου μας Παπαχριστόπουλου Χαράλαμπου – Παιδίατρου και Θεοδωρόπουλου Θεόδωρου – Μικροβιολόγου. Επίσης θα αποδοθεί τιμητική πλακέτα Επίτιμου Προέδρου στον Ιατρό-Παθολόγο Γαλανόπουλο Νικόλαο, σύμφωνα με ομόφωνη παλαιότερη απόφαση του Δ.Σ.

Για το Διοικητικό Συμβούλιο

Με ιδιαίτερη τιμή

Ο Πρόεδρος Ο Γεν. Γραμματέας

Νίκος Κατσαρός Χρήστος Γιαννικούλης